শামস তাবরিজি
শামস তাবরিজি (ফার্সি: شمس تبریزی) বা শামস আল দিন মোহাম্মদ (১১৮৫-১২৪৮) ছিলেন একজন ইরানি সুফি ব্যক্তিত্ব। তিনি বিখ্যাত মুসলিম জ্ঞান তাপস জালালউদ্দিন রুমির একজন শিক্ষক ছিলেন। শামস শব্দের অর্থ সূর্য। রুমির লেখা পড়েছে আর শামস এ তাবরিজি-এর নাম শোনেন নি এমন লোক পাওয়া মুশকিল। রুমির সবচেয়ে বড় মহাকাব্য যাকে উৎসর্গ করে লেখা তিনি শামস তাবরিজি, জালালউদ্দিন রুমির ঐশী গুরু। বলা হয়, সত্যিকারের সাধকরা কখনো সমাজের কাছে ধরা দেন না। তারা কেবল তাদের শিষ্যদের মাধ্যমে নিজেকে প্রকাশ করেন। শামস তাবরিজি কতটা প্রজ্ঞাবান এবং কিভাবে পরিপূর্ণ ভাবে স্রষ্টার সাথে লীন হয়ে যেতে পেরেছেন: সেটা দেখা যায় তার শিষ্য রুমির লেখার ভেতর দিয়ে।